**TEST 3**

* **Toate subiectele sunt obligatorii.**
* **Se acordă zece puncte din oficiu.**
* **Timpul de lucru efectiv este de două ore.**

**SUBIECTUL I (70 de puncte)**

**Citește fiecare dintre textele de mai jos pentru a putea răspunde la cerințele formulate.**

#### Textul 1

Clasa a V-a aducea oareșicare noutate în desfășurarea școlarității. Ni s-au alăturat, de astă dată, mulți colegi noi, desprinși, ca frunza, de pe la alte licee. Și se preda și o materie feciorelnică: greaca, albă pentru noi ca petele ținuturilor încă neexplorate din atlasele vremii. Deodată cu alfa și cu omega intra în sfera preocupărilor noastre și profesorul Paul Budiu, una din figurile cele mai pitorești din istoria, nu numai a Liceului Şaguna, ci și a şcoalei românești în general. Despre Budiu voi vorbi mai târziu, închinându-i un capitol. Mă opresc deocamdată asupra unor evenimente, ce s-au prelins cu freamăt mai puternic din albia anului.

Într-o după-amiază de septembrie mă întâlnesc cu Liviu în apropierea liceului nostru. îmi face semn: „Vino cu mine în curtea sălii de gimnastică. A sosit la Brașov un tânăr inventator de prin părțile Orăștiei. Să căști ochii și să te crucești!” Grăbirăm pasul, căci ora era înaintată. În curtea, unde intram, ne așteptau doi-trei profesori, inventatorul - pe nume: Aurel Vlaicu - și cu o seamă de băieți. Tânărul Aurel Vlaicu, o apariție oacheșă, zveltă, ținea în mână un mic aparat cu aripi albe, ca o jucărie. El prinse numaidecât a ne da unele lămuriri cu privire la proiectul miniatural, de aeroplan, ce ni-l arăta. Modelul să fi tot avut lungime de-un metru. Și era, precum se ghicea din toate detaliile, lucrat cu o meticulozitate ușor exaltată, proprie unui bijutier care s-ar gândi la niște mori de vânt. Sub șira spinării aeroplanul ascundea în loc de motor un mănunchi de coarde de gumă, ce se răsuceau, ca resortul unui ceasornic, și puneau în mișcare două elici. Dezvoltându-și explicațiile, inventatorul sublinia un amănunt, încă destul de misterios pentru cunoștințele mele fizicale de-atunci, că aeroplanul său și-ar avea centrul de greutate foarte adânc față de planul aripilor, încât niciun vânt, oricât de puternic, n-ar putea să-l răstoarne, decât sfărâmându-l. Echilibrul zborului va depinde exclusiv de rezistența materialului, din care aparatul va fi construit.

(Lucian Blaga, *Hronicul și cântecul vârstelor*)

#### Textul 2

A făcut liceul la Sibiu și și-a continuat studiile la Universitatea din München. De aici a obținut în 1907 diploma de inginer. Tânărul Vlaicu a lucrat un an la uzinele Opel. Visul său era să construiască singur un aparat de zbor. Prima încercare a făcut-o în satul natal, unde a reușit să construiască un planor cu care a făcut câteva zboruri. Bunul său prieten Octavian Goga l-a îndemnat în toamna anului 1909 să se mute la București. A fost primul pas făcut de Vlaicu pentru atingerea visului său. De la Ministerul de Război, acolo unde Vlaicu își anunțase intenția și primise susținere, a fost trimis la Arsenalul Armatei unde urma să construiască primul avion cu motor din România. A venit înarmat cu schițe și planuri de lucru și s-a apucat de muncă. O muncă grea, care nu a fost lipsită de dificultăți. Mărturie a ceea ce a însemnat munca la primul avion românesc au rămas declarațiile celor care l-au ajutat pe Vlaicu să și vadă visul cu ochii. Ion Ciulu, unul dintre mecanicii care a făcut parte din echipa lui Vlaicu, povestea într-un interviu radiofonic din 1982 cum a început povestea primului avion românesc. ,,A venit cu planuri, cu schițe și am început lucrarea. A dat schițe să se lucreze la partea lemnoasă, la atelierul de lemnărie. După aceea a venit la mecanică și a dat iar schițe pentru diferite piese, tendoare. Eu am lucrat la tendoare, prima dată. Erau de sârmă făcute, nu erau tendoare cumpărate, erau din sârmă de oțel, îndoite, lipite cu alamă și le filetam. A trebuit să facă întâi scule pentru ele, trebuia [folosit] atelierul de focoase, care avea strunguri, să facă piulițele de alamă. Și așa am lucrat încet, încet. Ăsta a fost primul avion care s-a făcut în Țara Românească.” povestea în interviu mecanicul care avea în 1909 doar 18 ani.

Preluat de pe <https://adevarul.ro/locale/alexandria/incredibila-poveste-primului-avion-romanesc-construit-aurel-vlaicu-era-moara-pilotul-aeronava-s-a-ridicat-sol-1_5617a13bf5eaafab2c790dde/index.html>

**A. Scrie răspunsul pentru cerințele de mai jos cu privire la textele date.**

1. Menționează două localități amintite în text.

**2 puncte**

1. Modelul de aeroplan al lui Aurel Vlaicu avea:
2. o jumătate de metru
3. un metru
4. doi metri
5. un metru și jumătate

Răspuns corect:

**2 puncte**

1. Tendoarele despre care vorbește Ion Ciulu erau fabricate din:
2. alamă
3. aramă
4. sârmă
5. sârmă de oțel

Răspuns corect:

**2 puncte**

1. În *Hronicul și cântecul vârstelor*, de Lucian Blaga, se evidențiază:
2. detalii tehnice ale aeroplanului
3. portretul moral al lui Aurel Vlaicu
4. frumusețea orașului Brașov
5. discursul lui Aurel Vlaicu

Răspuns corect:

**2 puncte**

**5.** Notează ,,X” în dreptul fiecărui enunț, pentru a stabili corectitudinea sau incorectitudinea acestuia, bazându-te pe informațiile din text.

**6 puncte**

|  |  |  |
| --- | --- | --- |
| **ENUNȚ** | **CORECT** | **INCORECT** |
| 1. În gimnaziu, elevul studiază limba latină.
 |  |  |
| 1. Liviu îl invită pe autor la o întâlnire la Brașov.
 |  |  |
| 1. Autorul și prietenul său dezbat pe tema dezvoltării culturii românești.
 |  |  |
| 1. Aurel Vlaicu accentuează importanța centrului de greutate a machetei.
 |  |  |
| 1. Octavian Goga era prietenul apropiat al lui Aurel Vlaicu.
 |  |  |
| 1. Ion Ciulu mărturisește că a lucrat la partea de finisaje a aeroplanului lui Vlaicu**.**
 |  |  |

**6**. Menționează, în câte un enunț, tiparul textual din fiecare dintre fragmentele de mai jos:

1. Grăbirăm pasul, căci ora era înaintată. În curtea, unde intram, ne așteptau doi-trei profesori, inventatorul - pe nume: Aurel Vlaicu - și cu o seamă de băieți.
2. Eu am lucrat la tendoare, prima dată. Erau de sârmă făcute, nu erau tendoare cumpărate, erau din sârmă de oțel, îndoite, lipite cu alamă și le filetam.

**6 puncte**

7. Prezintă, în cel puțin 30 - 70 de cuvinte, o legătură care se poate stabili, la nivelul conținutului, din fragmentul *Hronicul și cântecul vârstelor*, de Lucian Blaga, și din articolul despre povestea primului avion românesc construit de Aurel Vlaicu, fragment preluat din Ziarul *Adevărul*.

**6 puncte**

8. Crezi că întocmirea unui plan meticulos, înainte de începerea propriu-zisă a unui proiect, te poate ajuta în atingerea scopului propus? Justifică-ți răspunsul, în 50 - 100 de cuvinte, valorificând unul dintre textele date.

**6 puncte**

9. Asociază fragmentul *Hronicul și cântecul vârstelor*, de Lucian Blaga, cu un alt text literar studiat sau citit ca lectură suplimentară, în 50 - 100 de cuvinte, prezentând o valoare morală sau culturală comună.

**6 puncte**

**B. Scrie răspunsul pentru fiecare dintre cerințele de mai jos.**

Scrie răspunsul pentru fiecare dintre cerințele de mai jos:

1. Sunt accentuate corect cuvintele din seria:
	1. inventator, meticulozitate
	2. inventator, meticulozitate
	3. inventator, meticulozitate
	4. inventator, meticulozitate

Răspuns corect:

* + - 1. **puncte**

2. Sunt formate prin derivare toate cuvintele din seria:

* 1. materie, figurile
	2. puternic, echilibrul
	3. desfășurarea, neexplorate
	4. ceasornic, aeroplanul

Răspuns corect:

* + - 1. **puncte**

3. Identifică sinonimele potrivite pentru cuvintele subliniate în fragmentul: „Prima încercare a făcut-o în satul natal, unde a reușit să construiască un planor cu care a făcut câteva zboruri.”:

1. inițiativă, să dărâme
2. suferință, să lipească
3. provocare, să zidească
4. probă, să asambleze

Răspuns corect:

**2 puncte**

4. Cuvântul *tendoare* este corect folosit în enunțul:

1. La ora de sport a făcut întindere de tendoare.
2. Tendoare capul?
3. Pandemia a răspândit tendoare în rândul populației.
4. La construirea podului s-au construit tendoare.

Răspuns corect:

 **2 puncte**

5. Rescrie enunțul: „Prima încercare a făcut-o în satul natal, unde a reușit să construiască un planor cu care a făcut câteva zboruri”, înlocuind verbele la perfect compus cu formele de imperfect.

**6 puncte**

6. Alcătuiește un enunț asertiv în care atributul substantival genitival din propoziția „A fost primul pas făcut de Vlaicu pentru atingerea visului său.” să fie subiect.

**6 puncte**

7. Alcătuiește o frază în care să existe o subordonată completivă directă, introdusă printr-o conjuncție subordonatoare.

**6 puncte**

8.Rescrie enunțul *Acești nori albi-argintii nu îl împresionau de loc pe aviatoriul Vlaiciu la prima încercare de testare a proectului*, corectând greșelile de orice natură.

**6 puncte**

**SUBIECTUL AL II-LEA (20 de puncte)**

**Redactează o notă de jurnal, de cel puțin 150 de cuvinte, care să cuprindă prezentarea unei emoții/ a unui sentiment provocat de întâlnirea cu o personalitate culturală. În cadrul notei de jurnal vei folosi o secvență narativă și o secvență descriptivă. Data redactării jurnalului este 15 iunie 2023.**

**Punctajul pentru compunere se acordă astfel:**

* **conținutul compunerii** - 12 puncte
* **redactarea compuneri**i – 8 puncte (coerența textului - 1 punct; proprietatea termenilor folosiți – 1 punct; corectitudinea gramaticală – 1 punct; claritatea exprimării ideilor – 1 punct; respectarea normelor de ortografie – 2 puncte; respectarea normelor de punctuație – 1 punct; lizibilitatea – 1 punct)